Broj RKP-a: 18240

Matični broj: 0150991

 OIB: 82949888965

Naziv i adresa obveznika: Obrtnička škola, Nodilova 3, Split

Oznaka razine: 31

Šifra djelatnosti: 8532

Šifra grada, općine: 409

**BILJEŠKE UZ FINANCIJSKE IZVJEŠTAJE ZA RAZDOBLJE**

**1.SIJEČNJA DO 31.PROSINCA 2018.**

**BILJEŠKE UZ IZVJEŠTAJ O PRIHODIMA I RASHODIMA ZA RAZDOBLJE OD 01.01.2016. – 31.12.2018.**

**AOP 001-Prihodi poslovanja** su veći za 0,6% u odnosu na prethodnu godinu. To nije značajnije odstupanje u ukupnim prihodima, međutim kada promotrimo po vrsti prihoda, tada imamo značajnija odstupanja na slijedećim pozicijama:

AOP 057- Pomoći od izvanproračunskih korisnika su veće za 39,5% u odnosu na prethodnu godinu zbog doznačio sredstva od HZZ za pripravnika pedagoga koji je primljen u radni odnos početkom 12.mjeseca.

AOP 063- Pomoći proračunskim korisnicima iz proračuna koji im nije nadležan. Ova stavka sadržava prihod od MZO za isplaćene plaće, pomoći, nagrade i ostala prava radnika. Iznos prihoda je veći u odnosu na prethodnu godinu za 3,7% zbog povećanja osnovice plaće za 2% , povećanih zamjena djelatnika i zbog većeg broja isplata prava radnika u vidu pomoći i jubilarnih nagrada.

AOP 067- Tekuće pomoći temeljem prijenosa EU sredstava su povećane u odnosu na prethodnu godinu za 38,9%. U tekućoj godini doznačena su sredstva za ERASMUS+ projekte i to završna uplata za projekt koji je završio u 2018. i za dva nova projekta koji će se realizirati u 2019.

AOP 116- Ostali nespomenuti prihodi. Radi se o namjenskim prihodima za maturalnu zabavu, povećane troškove obrazovanja i ostalim prihodima od uplate učenika. Ovi prihodi su smanjeni u odnosu na prethodnu godinu za 50,4% jer učenici za organizaciju maturalnog plesa nisu vršili sve uplate preko računa Škole.

AOP 128- Tekuće donacije su smanjene u odnosu na prethodnu godinu jer je u 2017.god. ostvarena veća donacija leća za optičare.

AOP129-Kapitalne donacije. U 2018. god. je ostvarena donacija opreme za kozmetički praktikum od trgovačkog društva.

AOP 131- Prihodi iz nadležnoj proračuna za financiranje redovne djelatnosti proračunskih korisnika- manji su u odnosu na prethodnu godinu jer nam je Županija u 2017.god. dodatno odobrila sredstva za lakiranje parketa škole i sanaciju zidova u knjižnici. Također iz nadležnog proračuna nije ostvaren prihod od nefinancijske imovine kao 2017.god.za nabavku računalne opreme i nastavnih pomagala.

**AOP 148- Rashodi poslovanja** su manji u odnosu na prethodnu godinu za 1,2% . To nije značajnije odstupanje u ukupnim rashodima, međutim kada promotrimo po vrsti rashoda, tada imamo značajnija odstupanja na slijedećim pozicijama:

AOP 161- Naknade troškova zaposlenima. Došlo je do smanjenja stavke službena putovanja i stručno usavršavanje zaposlenika zbog manjeg broja mobilnosti kroz ERASMUS+ projekte u odnosu na prethodnu godinu, ali je povećana stavka naknada za prijevoz na posao i s posla zbog većeg broja zamjena djelatnika.

AOP 170- Mat. i dijelovi za tekuće i investicijsko održavanje. Rashodi su manji za 54,5% u odnosu na prethodnu godinu kada je bila povećana nabavka materijala potrebnog za izradu ormara i stolova.

AOP 176- Usluge tekućeg i investicijskog održavanja. Rashodi su smanjeni u odnosu na prethodnu godinu kada su se lakirali parketi i sanirali zidovi u knjižnici.

AOP 177-Usluge promidžbe i informiranja. Rashodi su smanjeni u odnosu na prethodnu godinu za 49,3% jer je Škola u 2017. imala natječaj za izbor ravnatelja.

AOP 179- Zakupnine i najamnine. Rashod je smanjen jer je Grad Split smanjio iznos zakupnine za prostor u kojem se održava praktična nastava.

AOP 180- Zdravstvene usluge. Rashod je povećan za 42,9% u odnosu na prethodnu godinu jer je više djelatnike ostvarilo pravo na sistematski pregled sukladno odredbama TKU-a.

AOP 182-Računalne usluge. Rashod je povećan za 25,7% u odnosu na prethodnu godinu jer je sklopljen ugovor za održavanje računalne opreme koji je Školi bio prijeko potreban zbog zastarjelosti iste.

AOP 183- Ostale usluge su smanjene jer nije tiskan školski list.

AOP 184-Naknade troškova osobama izvan radnog odnosa. Rashodi su povećani u odnosu na prethodnu godinu zbog isplate financijske potpore učenicima koji su sudjelovali u projektu Erasmus+.

AOP 185-Ostali nespomenuti rashodi poslovanja su smanjeni 54,4%, a smanjenje je uvjetovala stavka reprezentacije, pristojbe i naknade i ostali nespomenuti rashodi.

AOP 193-Financijski rashodi su smanjeni za 22,2% zbog uvođenja Internet bankarstva.

AOP 341-Rashodi za nabavku nefinancijske imovine. U tekućem izvještajnom razdoblju smanjena je nabavka nefinancijske imovine u odnosu na prethodno razdoblje.

**Bilješka uz AOP 631-Višak prihoda i primitaka, AOP Višak prihoda i primitaka-preneseni i AOP 635 – Višak prihoda i primitaka raspoloživ u slijedećem razdoblju**

Za tekuću godinu ostvaren je višak prihoda u iznosu od 226.881 kn. Preneseni višak prihoda iz prethodne godine iznosi 63.442 kn pa su raspoloživa sredstva u slijedećem razdoblju 290.323 kn.

**BILJEŠKE UZ BILANCU- OBRAZAC BILANCA**

AOP 064- Novac u banci i blagajni je veći u odnosu na početak godine najvećim dijelom zbog doznačenih sredstava za dva ERASMUS+ projekta koji su započeli u ovoj godini.

AOP 080- Ostala potraživanja odnose se na potraživanja za naknade koje se refundiraju od HZZO po osnovi bolovanja iznad 42 dana i potraživanja od grada Splita zbog pretplaćenog iznosa za zakup poslovnog prostora u kojem se obavlja praktična nastava.

AOP 153- Potraživanja za prihode od pruženih usluga odnose se na potraživanja od polaznika obrazovanja odraslih koji se uredno naplaćuju u ugovorenim rokovima.

AOP 157- Potraživanja od prodaje nefinancijske imovine. Ovo potraživanje je iz godine u godinu manje kako se smanjuje redovna otplata društvenih stanova na kojim postoji stanarsko pravo.

AOP 161- Kontinuirani rashodi budućih razdoblja. Ova stavka se odnosi na plaću za mjesec prosinac 2018. čija isplata dospijeva u siječnju 2019. kao i naknada zbog nezapošljavanja invalidne osobe.

**Bilješka uz AOP 244- Izvanbilančni zapisi**

Škola je u sudskom postupku od 2016. Godine vezano za tužbe osam djelatnica za jubilarne nagrade iz 2013.god. U ovom trenutku doneseno je sedam presuda Županijskoga suda u korist Škole i jedna presuda Općinskog suda u korist Škole. Procijenjeno vrijeme odljeva ili priljeva sredstava je nama nepoznato jer ovisi o mogućim žalbama ili daljnjim postupcima tužiteljica te efikasnosti i brzini suda.

Tablica prikaza sudskih sporova u tijeku

|  |  |  |  |  |  |  |
| --- | --- | --- | --- | --- | --- | --- |
| R.b. | Tuženik | Tužitelj | Opis spora | Iznos glavnice | Procjena financijskog učinka | Početak sudskog spora |
| 1. | Obrtnička škola  | Grgurinović Ana | Tužba za jub.nag. | 3.000,00 kn+kam. | 5.711,62 kn | 2016. |
| 2. | Obrtnička škola | Banovac Suzana | Tužba za jub.nag. | 3.375,00 kn+kam. | 5.887,58 kn | 2016. |
| 3. | Obrtnička škola | Krnić Nada | Tužba za jub.nag. | 5.500,00 kn+kam. | 8.688,35 kn | 2016. |
| 4. | Obrtnička škola | Inga Čavrlj | Tužba za jub.nag. | 3.375,00 kn+kam. | 5.879,19 kn | 2016. |
| 5. | Obrtnička škola | Gordana Uglešić | Tužba za jub.nag. | 3.500,00 kn+kam. | 6.163,04 kn | 2016. |
| 6. | Obrtnička škola | Mira Dželalija | Tužba za jub.nag. | 3.375,00 kn+kam. | 5.887,58 kn | 2016. |
| 7. | Obrtnička škola | Mirjana Vučković | Tužba za jub.nag. | 3.375,00 kn+kam. | 5.879,19 kn | 2016. |
| 8. | Obrtnička škola | Marija Bajić | Tužba za jub.nag. | 3.375,00 kn+kam. | 5.097,94 kn | 2016. |
| UKUPNO  | 49.194,49 kn |  |

**BILJEŠKE UZ IZVJEŠTAJ O OBVEZAMA- OBRAZAC OBVEZE**

AOP 036- Stanje obveza na kraju izvještajnog razdoblja

Sve obveze na kraju izvještajnog razdoblja su nedospjele (AOP 090). Ova stavka je najviše sadržana u obvezi za zaposlene (plaća za mjesec prosinac 2018.) čije je dospijeće u siječnju 2019.

Struktura nedospjelih obveza prikazana je u donjoj tablici:

|  |  |
| --- | --- |
| **OPIS** | **IZNOS** |
| Međusobne obveze proračunskih obveznika | 39.612 |
| Obveze za zaposlene | 678.398 |
| Obveze za materijalne rashode | 60.880 |
| Obveze za financijske rashode | 619 |
| Obveze za naknade za prijevoz učenika | 19.384 |
| Obveze za EU predujmove | 51.142 |
| **UKUPNO:** | **850.035** |

Split, 31.01.2018.

Voditelj računovodstva: Zakonski predstavnik:

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

Milena Smajo, dipl.oec. Davor Kulić, dipl.ing.

TEL: 021/343-613